E jamès vos a de dòler eth trabalh que vos a costat aprener-les; pr'amor qu'eth saber que vau mès que quinsevolh auta causa deth mon; aquerò ei çò que hè qu'es òmes venguen a èster bravi e grani; que seratz un gran òme e un òme brave beth dia, Tom, e alavetz guardaratz entà darrèr e dideratz: "tot qu'ei degut ara famosa escòla dominicau dera mia mainadesa; tot qu'ei degut as mèns planvoluts professors, que m'ensenhèren a apréner; tot qu'ei degut ath brave suberintendent, que m'encoratgèc e velhèc per jo e me balhèc ua polida Bíblia, ua Bíblia esplendida e eleganta, entà sauvar-la-me e tier-la entàth mèn usatge, entà tostemp; tot qu'ei degut ara dreta educacion"!